CELEX: 62016TN0141
Language: fi
Date: 2016-04-04 00:00:00
Title: Asia T-141/16: Kanne 4.4.2016 – komissio v. IEM

30.5.2016   
            
            
               FI
            
            
               Euroopan unionin virallinen lehti
            
            
               C 191/39
            
         Kanne 4.4.2016 – komissio v. IEM
   (Asia T-141/16)
   (2016/C 191/51)
   Oikeudenkäyntikieli: kreikka
   
      Asianosaiset
   
   
      Kantaja: Euroopan komissio (asiamies: S. Lejeune)
   
      Vastaaja: IEM – Erga – Erevnes – Meletes Perivallontos kai Chorotaxias AE (Ateena, Kreikka)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               velvoittamaan vastaajan maksamaan 105 416,47 euroa viivästyskorkoineen, jotka lasketaan Euroopan keskuspankin pääasiallisiin jälleenrahoitustoimiin soveltaman, 1.7.2010 voimassa olleen korkokannan mukaisesti (2 prosenttia), lisättynä yhdellä prosentilla (1 prosentti), eli kaiken kaikkiaan kolmen prosentin korkokannan mukaan, ja 6.7.2010 lukien koko saatavan maksupäivään asti, vähennettynä 30 208 eurolla (maksettu korvauksena 4.9.2010), ja
            
         
               —
            
            
               velvoittaa vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Tässä SEUT 272 artiklan nojalla nostetussa kanteessa vaaditaan antamaan ratkaisu, jolla vastaaja velvoitetaan sopimukseen FAIR-CT98-9544 liittyen (”Uuden hedelmien puhdistamis- ja kuorimismenetelmän määrittely”-niminen hanke) maksamaan Euroopan komissiolle 75 208,47 euron suuruinen määrä korkoineen.
   Euroopan komissio väittää pääasiallisessa oikeudellisessa perusteessaan, ettei vastaaja ole noudattanut sopimusvelvoitteitaan, ja se vetoaa erityisesti siihen, ettei vastaajalle kyseisen sopimuksen perusteella maksettua määrää ollut käytetty mihinkään sopimuksen mukaiseen toimintaan ja ettei vastaaja tältä osin ollut esittänyt minkäänlaisia todisteita. Toissijaisesti kantaja väittää vastaajan saaneen Codice Civilen (Italian siviililaki) 904 ja 908 pykälässä tarkoitettua perusteetonta etua.